open-index/open-wikipedia-markdown huggingface dataset:
Lincoln Tunnel

**Lincoln Tunnel** on noin 2,4 km pitkä tieliikennetunneli, joka alittaa Hudson-joen. Tunneli kulkee New Jerseyn Weehawkenin ja New Yorkin Manhattanin Midtownin välillä. Tunneli on nimetty Yhdysvaltain presidentin Abraham Lincolnin mukaan.

Tunnelin ylläpidosta vastaa Port Authority of New York and New Jersey. Toinen tunneli Hudson-joen ali Manhattanin ja New Jerseyn välillä on Holland Tunnel.

## Historia
Lincoln Tunnel päätettiin rakentaa 1930-luvulla sujuvoittamaan New Yorkin ja New Jerseyn välistä liikennettä. Tunnelin rahoitti New Dealin Public Works Administration. Tunnelin suunnitteli amerikannorjalainen insinööri Ole Singstad. Alkuperäiseen suunnitelmaan kuului kaksi putkea.  Ensimmäisen (keskinen) putken rakennustyöt alkoivat vuonna 1934, ja se avattiin joulukuussa 1937. Toisen maailmansodan aiheuttama materiaalipula hidasti toisen valmistumista, ja se helmikuussa 1945. Kolmas (eteläinen) putki päätettiin rakentaa lisääntyneen liikenteen vuoksi, ja se avattiin 1957.

## Tunneli
Lincoln Tunnel kulkee noin 2,4 km matkan Hudson-joen ali noin 30 m joen pinnan alapuolella. Tunnelin läntiset suuaukot sijaitsevat Weehawkenissa New Jerseyn osavaltiossa ja itäiset Midtownissa Manhattanilla, New Yorkissa. Tunneli koostuu kolmesta eri pituisesta tunneliputkesta, joissa jokaisessa kulkee kaksi ajokaistaa. Vanhin eli keskinen putki on 2&nbsp;504 m pitkä ja sen ajosuuntaa voidaan vaihtaa liikenteen mukaan. Pohjoinen putki on 2&nbsp;281 m pitkä ja kuljettaa länteen päin kulkevaa liikennettä. Eteläinen putki on 2&nbsp;440 m pitkä ja kuljettaa itään päin kulkevaa liikennettä.

## Lähteet

## Aiheesta muualla
* Port Authority of New York and New Jerseyn sivuilla
Anavia Battle

**Anavia Battle** (s. 28. maaliskuuta 1999) on yhdysvaltalainen pikajuoksija.

Battle sijoittui vuonna 2021 Yhdysvaltain olympiakarsinnoissa 200 metrin juoksussa kolmanneksi ennätysajallaan 21,95. Tokion olympialaisissa hän karsiutui välierissä.

Vuoden 2025 timanttiliigassa Battle voitti 200 metrin juoksun neljässä osakilpailussa: Xiamenissa, Shanghaissa, Roomassa ja Pariisissa. Yhdysvaltain MM-karsinnoissa hän sijoittui toiseksi ajalla 22,13. Tokion MM-kilpailuissa hän juoksi vuoden 2021 ennätyksensä jälkeen parhaat aikansa: alkuerissä 22,07 ja välierissä 22,09. Loppukilpailussa hän sijoittui neljänneksi ajalla 22,22.

## Lähteet
Anton Frondell

**Anton Frondell** (s. 7. toukokuuta 2007 Trångsund, Ruotsi) on ruotsalainen jääkiekkoilija, pelipaikaltaan hyökkääjä. Frondell pelaa NHL-joukkue Chicago Blackhawksissa. Hänellä on seuran kanssa kauden 2027–2028 loppuun saakka ulottuva tulokassopimus.

Frondellin kasvattajaseura on FoC Farsta, mutta hän siirtyi jo nuorena Djurgårdenin joukkueeseen. Blackhawks varasi hänet ensimmäisen kierroksen kolmannella varausvuorolla . Hän jäi kaudeksi 2025–2026 lainalle SHL:ään nousseeseen Djurgårdeniin, jossa teki 43 runkosarjaottelussa 20 maalia ja 28 tehopistettä, ja kolmessa pudotuspelissä kaksi tehopistettä. Djurgårdenin kauden päätyttyä maaliskuussa 2026 Blackhawks kutsui Frondellin joukkueeseensa. Hän pelasi ensimmäisen NHL-ottelunsa 24. maaliskuuta.

Frondellia on verrattu Aleksander Barkoviin.

## Lähteet
Greensboro Gargoyles

**Greensboro Gargoyles** on yhdysvaltalainen jääkiekkoseura, joka on kotoisin Greensboron kaupungista, Pohjois-Carolinan osavaltiosta. Joukkue pelaa ECHL-liigaa ja toimii yhteistyöseurana NHL-liigassa pelaavalle Carolina Hurricanesille ja AHL:ssä pelaavalle Chicago Wolvesille. 

## Joukkue kaudella 2025–2026
*(Tilanne 20. marraskuuta 2025)*

### Valmennus & Joukkueenjohto
* **Päävalmentaja:** Scott Burt 
* **Apuvalmentaja:** Jason Binkley 
* **Fysiikkavalmentaja:** Collin Lee 
* **Huoltopäällikkö:** Eric Cosentino 
* **Puheenjohtaja:** Scott Einhorn 
* **Varapuheenjohtaja:** Joe Ernst 

*Lähde: EliteProspects*

## Lähteet

## Aiheesta muualla
* Greensboro Gargoylesin verkkosivut
Tommi Koivula

**Tommi Koivula** on suomalainen tutkija, joka toimii strategian professorina Maanpuolustuskorkeakoulussa. Hän on pitkäaikainen strategian tutkija ja turvallisuuspolitiikan kommentaattori. Koivulan tutkimus keskittyy Suomen ja Pohjois-Euroopan turvallisuuskysymyksiin sekä Natoon.
## Teokset
* Tommi Koivula, Heljä Ossa *Suomi mainittu : kansallisen turvallisuutemme murroskausi 2014-2024 läntisin silmin* Helsinki : Teos 2024 
* Tommi Koivula, Heljä Ossa *NATO's burden-sharing disputes : past, present and future prospects* Palgrave Macmillan 2022 
* Tommi Koivula *The European Union and the use of military force : uncovering the myths* Routledge 2016 

## Lähteet
Luettelo televisiosarjan Bofori jaksoista

Tämä on **luettelo televisiosarjan [[Bofori (televisiosarja)|Bofori]] jaksoista**.

## 1. tuotantokausi

|}

## 2. tuotantokausi

|}

## 3. tuotantokausi

|}

## Lähteet
* 
*
Janne Kekäläinen

**Janne Kekäläinen** (s. 14. lokakuuta 1970 Kuopio) on suomalainen uransa päättänyt jääkiekkoilija ja nykyinen pelaajatarkkailija eli scoutti. Kekäläinen pelasi suurimman osan urastaan kotikaupunkinsa Kuopion KalPassa. Uralle mahtui myös yhden kauden visiitti italialaiseen HC Fassaan, joka pelasi monikansallisessa Alpenligassa sekä kahden kauden visiitti Tampereen Tapparaan. Janne Kekäläisen vanhempi veli Jarmo Kekäläinen on myös entinen jääkiekkoilija.

Kekäläinen aloitti liigauransa kaudella 1987–1988 päästen pelaamaan KalPan miesten joukkueessa yhdeksän ottelun verran. Pääosa kaudesta kului seuran A-junioreissa. Seuraavalla kaudella hän pelasi pääosin junioreissa ja vain kaksi ottelua miesten joukkueessa. Kaudelle 1989–1990 Kekäläinen lähti Yhdysvaltain yliopistosarjaan Clarkson Universityn joukkueeseen, josta palasi takaisin Kuopioon kahdeksan pelatun ottelun jälkeen. Kahdeksassa ottelussa hän teki kuitenkin yhdeksän maalia ja antoi saman verran maalisyöttöjä. Loppukaudella KalPassa 22 ottelua ja pääsi myös edustamaan Suomea alle 20-vuotiaiden MM-turnaukseen. Kaudella 1990–1991 Kekäläinen pelasi viimeiset ottelunsa A-junioreissa ja sen päälle 38 ottelua miesten joukkueessa.

Kaudella 1992–1993 Kekäläinen pelasi alkukauden Italiassa HC Fassan joukkuessa 25 ottelua ja palasi sitten Suomeen, I-divisioonassa pelanneen Savonlinnan Pallokerhon joukkueeseen. Savonlinnassa Kekäläinen pelasi kahdeksan runkosarjan ottelua ja sen päälle 10 ottelua putoamiskarsinnoissa. Kolme seuraavaa kautta Kekäläinen pelasi jälleen tutussa KalPan joukkueessa kunnes siirtyi Tampereen Tapparaan kaudelle 1996–1997. Kahden Tampereen kauden jälkeen Kekäläinen palasi vielä yhdeksi kaudeksi KalPan liigamiehistöön ennen kuin lopetti pelaajauransa.

## Uran jälkeen
Heti pelaajauransa päätyttyä Kekäläinen valittiin NHL-joukkue Nashville Predatorsin Euroopan scoutiksi. Tässä roolissa hän on toiminut keskeytyksettä kevääseen 2025 asti. Kausilla 2012–2013 ja 2013–2014 Kekäläinen toimi oman toimen ohessa myös KalPan pelaajatarkkailijan roolissa.

## Muuta
Janne Kekäläisen vanhempi veli Jarmo on pelannut jääkiekkoa SM-liigan ohella NHL:ssa ja toimii nykyisein Buffalo Sabresin organisaatiossa. Nuorempi veli Jari pelasi KalPan ja Tapparan A-junioreissa. Veljesten isä Kari Kekäläinen pelasi SM-sarjaa vuosina 1961–1962 ja 1966–1970 KalPan, Tapparan ja Hilparan joukkueissa 40 ottelun verran 

## Lähteet
Gottfrid Adlerz

**Gottfrid Agaton Adlerz** (1858–1913) oli ruotsalainen eläintieteilijä, hyönteisbiologi. Hän oli vuodesta 1889 eläintieteen dosenttina Tukholman korkeakoulussa, vuodesta 1894 luonnonhistorian ja kemian lehtorina Sundsvallissa. Hän tutki varsinkin pistiäisten mukautumisilmiöitä. 

## Julkaisut
* *Myrmekologiska studier* (4 osaa, 1884–1902)
* *Om digestionssekretionen och några andra därmed sammanhängande fenomen hos insekter och myriopoder* (1890)
* *I hvilken ordning tager djurvärlden en ur hafvet uppdykande ö i besittning* (1893)
* *Stridulationsorgan och ljudförnimmelser hos myror* (1896)
* *Cereopales maculata, en parasitisk pompilid* (1902)
* *Periodische Massenvermehrung als Evolutionsfaktor* (1902)
* *La froie de Methoca ichneumonides Latr.* (1903)
* *Lefnadsförhållanden och instinkter inom familjerna Pompilidæ och Sphegidæ* (4 os. 1903–1911)
* *Methoca ichneumonides Latr., dess lefnadssätt och utvecklingsstadier* (1906)
* *Iakttagelser öfver solitära getingar* (1907)
* *Orienteringsförmågan hos steklar* (1909)
;Yleistajuisia julkaisuija
* *Myrornas liv* (1913)
* *Grävsteklarnas liv* (1916)

## Lähteet

## Aiheesta muualla
Sanfrid Aejmelæus

**Sanfrid August Aejmelæus** [emeléus], (4. helmikuuta 1845 Paltamo – 13. heinäkuuta 1918) oli suomalainen virkamies ja lahjoittaja. Hänestä tuli ylioppilas 1866, hän suoritti oikeustutkinnon 1872 ja sai varatuomarin arvon 1875. Hän toimi 1888–1906 protokollasihteerinä, 1906–1909 esittelijäsihteerinä senaatin kirkollisasiaintoimituskunnassa ja oli Helsingin yliopiston asiamies 1887–1918. Hän testamenttasi suurimman osan omaisuuttaan (noin 500&nbsp;000 markkaa) Suomalaisen Kirjallisuuden Seuralle.

Aejmelæuksen vanhemmat olivat kirkkoherra Karl Aejmelæus ja tämän toinen vaimo Maria Carolina Thodén. Hänen puolisonsa oli opettaja Alma Johanna Emeleus (1888–1891), jonka vanhemmat olivat rovasti Nils Gustaf Emeleus ja Hilda Augusta Wilhelmina Möller.

## Lähteet
Agni (täsmennyssivu)

**Agni** tarkoittaa muun muassa seuraavia:

* Agni, hindujumala
* Agni, ohjus
* Agni, Ynglingien sukua ollut muinaiskuningas
* 398188 Agni, päävyöhykkeen asteroidi
* Agni-jooga, Nicholas ja Helena Roerichin perustama yhdysvaltalainen yhteisö.
Viby (Tanska)

**Viby** on taajama Roskilden kunnassa Tanskassa. Taajamassa oli 5&nbsp;113 asukasta vuoden 2025 alussa.

## Väestökehitys

## Lähteet

## Aiheesta muualla
Viby

**Viby** tarkoittaa seuraavia paikkoja:

* Viby, taajama Kristianstadin kunnassa Ruotsissa
* Viby, taajama Roskilden kunnassa Tanskassa
Joe Corrigan

**Joseph Thomas Corrigan** (s. 18. marraskuuta 1948 Manchester) on englantilainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 193-senttimetrinen. Pelaajauransa jälkeen hän on toiminut useiden joukkueiden maalivahtien valmentajana.

Corrigan edusti pelaajaurallaan kotimaansa Manchester Cityä, Brightonia, Norwich Cityä ja Stoke Cityä. Lisäksi hän vieraili Yhdysvalloissa Seattle Soundersin riveissä. Hän voitti Manchester Cityn kanssa Cup-voittajien cupin 1969–1970, FA Charity Shieldin 1972 sekä kahdesti Englannin liigacupin 1970 ja 1976. Corrigan pelasi Manchester Citylle kaikki kilpailut mukaan luettuina 570 ottelua, joissa hän päästi 680 maalia ja piti 172 ottelussa vastustajan maaleitta.

Corrigan pelasi yhdeksän ottelua Englannin A-maajoukkueessa, niistä ensimmäisen toukokuussa 1976 ystävyysottelussa Italiaa vastaan. Hän kuului joukkueensa kokoonpanoon vuoden 1980 EM-kilpailuissa, mutta hän oli vaihtopenkillä joukkueensa kaikki kolme ottelua. Hänet valittiin Englannin kokoonpanoon myös kahta vuotta myöhemmin pidetyissä MM-kilpailuissa. Hän ei kuitenkaan saanut yhtään peliaikaa.

## Lähteet
Adlerz

**Adlerz** on muun muassa seuraavien ruotsalaisten henkilöiden sukunimi:

* Emilia (Emma) Mathilda Adlerz, s. *Lilljedahl* (1870–1947), taidemaalari
* Erik Adlerz (1892–1975), uimahyppääjä ja olympiavoittaja
* Ernst Adlerz (1854–1918), kasvitieteilijä, Gottfrid Adlerzin serkku
* Gottfrid Adlerz (1858–1913), eläintieteilijä, hyönteisbiologi
Kimpa Vita

**Kimpa Vita** eli **Doña Beatrix** tai **Doña Beatriz** (1684 Kongo – 2. heinäkuuta 1706 Kongo) oli Kongon kuningaskunnassa vaikuttanut kristitty uskonnollinen johtaja, joka saarnasi omaa katolisesta kirkosta eroavaa versiotaan kristinuskosta. Hänen uskonnollinen liikkeensä tuli tunnetuksi nimellä *antonialaiset*, koska Kimpa Vita väitti olevansa Pyhän Antoniuksen hengen vallassa. Vita ja hänen liikkeensä muodostivat uhan kuningaskunnan katoliselle papistolle ja hallitsijalle maan käydessä samalla sisällissotaa. Kimpa Vita vangittiin ja poltettiin roviolla vuonna 1706.

## Elämäkerta

Kimpa Vita syntyi ylimystöperheeseen Kongon kuningaskunnassa eräässä pikkukaupungissa maan pääkaupunki São Salvadorin ulkopuolella vuoden 1684 paikkeilla. Kongolaisen nimen ohella hän sai kastenimen Beatriz tai Beatrix. Kimpa Vitalla uskottiin olevan jo nuorena yhteys yliluonnolliseen maailmaan. Hänestä käytettiin titteliä *nganga*, jollaista kongolaiset käyttivät esimerkiksi myös katolilaisista papeista.

Jossakin vaiheessa elämäänsä Kimpa Vita alkoi sanoa olevansa Pyhän Antoniuksen hengen vallassa ja voivansa kommunikoida tämän kanssa. Hänen sanottiin tehneen ihmeitä, kuten parantaneen sairaita tai tehneen lapsettomista naisista hedelmällisiä. Hän myös saarnasi omaa versiotaan kristinuskosta. Kimpa Vitan mukaan Jeesus oli syntynyt afrikkalaiselle naiselle São Salvadorissa. Tämän lisäksi Kimpa Vitan saarnojen mukaan hänen oli tarkoitus synnyttää Jumalan poika, joka korjaisi katolisten pappien saarnaaman väärän version kristinuskosta.

Kimpa Vita alkoi kerätä omien seuraajiensa joukkoa, jotka tulivat tunnetuksi antonialaisena liikkeenä. Osa seuraajista ryhtyi lähetyssaarnaajiksi ja heitä matkusti eri puolille valtakuntaa. Heillä oli Kimpa Vitan uskonnollisten näkemysten levittämisen ohella toinenkin tarkoitus. Kongo oli ajautunut sisällissotaan ja Kimpa Vita ohjeisti seuraajiaan levittämään sanomaa tulevasta uudesta kuninkaasta, joka yhdistäisi kuningaskunnan uudelleen.

Vitan toiminta alkoi herättää närää Kongon kuningaskunnan katolisten pappien keskuudessa ja he vaativat maan kuningasta ryhtymään toimiin noidaksi väitettyä Kimpa Vitaa vastaan. Kongon kristitty kuningas Pedro IV koki hänkin Kimpa Vitan toiminnan uhkana omalle vallalleen. Jotkut hänen sisällissodan aikaisista vastustajistaan pyrkivät hyötymään tilanteesta julistamalla tukensa Kimpa Vitalle. Vuonna 1706 kuninkaan liittolaiset onnistuivat vangitsemaan Kimpa Vitan ja hänet poltettiin roviolla 2. heinäkuuta 1706.

## Kuoleman jälkeen

Ilmeisesti osittain antonialaisen liikkeen vaikutuksesta Pyhä Antonius eli kongolaisittain Toni Malau oli suosittu hahmo vielä Vitan kuoleman jälkeenkin. Tästä kertovat esimerkiksi häntä kuvaavat patsaat, joiden uskottiin esimerkiksi tuovan hyvää onnea, suojelevan sairauksilta ja ehkäisevän synnytyksen vaaroja. Pyhä Antoniuksen kultti ja Kimpa Vitan liikkeen profetiat levisivät orjakaupan mukana Amerikkaan ja tällä oli vaikutusta esimerkiksi paikallisten orjakapinoiden puhkeamisessa. Muut profeetalliset liikkeet omaksuivat piirteitä Kimpa Vitan liikkeestä vielä 1900-luvulle saakka.

## Lähteet
Assendløse

**Assendløse** on entinen taajama Roskilden kunnassa Tanskassa. Taajamassa oli 204 asukasta vuoden 2012 alussa.

## Väestökehitys

## Lähteet

## Aiheesta muualla
Victor Eklund

**Victor Eklund** (s. 3. lokakuuta 2006 Tukholma, Ruotsi) on ruotsalainen jääkiekkoilija. Eklund pelaa kaudella 2025–2026 lainasopimuksella SHL-joukkue Djurgårdens IF:ssa. Hänellä on kauden 2027–2028 loppuun saakka ulottuva tulokassopimus NHL-joukkue New York Islandersin kanssa. Islanders varasi hänet ensimmäisellä kierroksella 16. varausvuorolla . Eklundin kasvattajaseura on Haninge Anchors HC. Hänen pelipaikkansa on oikea laitahyökkääjä ja hänen kätisyytensä on oikea.

Eklund on pelannut kaksi SHL:n runkosarjan ottelua. Näissä otteluissa hän on syöttänyt yhden maalin. Uran tilastot päivitetty 19. syyskuuta 2025.

## Lähteet
Alan Rough

**Alan Roderick Rough** (s. 25. marraskuuta 1951 Glasgow) on skotlantilainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 185-senttimetrinen.

Rough voitti Partick Thistlen riveissä Skotlannin liigacupin 1971–1972. Hän pelasi 53 ottelua Skotlannin A-maajoukkueessa, niistä ensimmäisen huhtikuussa 1976 Sveitsiä vastaan. Hän pelasi joukkueensa kaikki kolme ottelua vuoden 1978 MM-kilpailuissa. Lisäksi hän pelasi kolme ottelua myös seuraavissa MM-kilpailuissa. Hänet valittiin kokoonpanoon myös MM-kilpailuissa 1986, mutta hän ei päässyt vaihtopenkiltä kertaakaan kentälle.

## Lähteet
Wandsbek-Gartenstadtin metroasema

**Wandsbek-Gartenstadt** on Hampurin metron U1 ja U3-linjojen risteysasema, joka avattiin 12. syyskuuta 1918. Asemaa käyttää arkisin 58 150 matkustajaa päivässä. Aseman suunnitteli saksalainen arkkitehti Eugen Göbel.

## Sijainti
Metroasema sijaitsee Lesserstraßen länsipuolella, asemarakennus sijaitsee Ostpreußenplatzin pohjoispuolella, jonne uloskäynti johtaa. Kaksi laituria sijaitsevat rautatiepenkereellä ja ne on varustettu portaikolla, pohjoisessa, kaupungin keskustaan johtavalla laiturilla on myös liukuportaat. Vuonna 2014 avattiin myös uloskäynti vastaa nottorakennuksen pohjoispuolelle portaisiin, mikä lyhensi matkaa Bundeswehrin sairaalaan. Tämä uloskäynti korvasi ensisijaisesti Ostpreußenplatzin uloskäynnin, joka oli väliaikaisesti suljettu hissien asennuksen aikana.

Vuodesta 2014 lähtien asema on ollut esteetön.

## Historia
Jo ennen ensimmäistä maailmansotaa Walddörferbahn-linja Barmbekista Volksdorfiin oli lähes valmis. Sodan aiheuttaman materiaali- ja henkilöstöpulan vuoksi asema avattiin höyryjunien käyttöön 12. syyskuuta 1918. Tuolloin asema nimettiin "Hinschenfeldeksi". Vuonna 1920 se nimettiin  "Wandsbek Gartenstadtiksi". Linja sähköistettiin vuonna 1920 ja liikennöinti alkoi uudelleen 6. syyskuuta 1920.

Ensimmäisenä uutena metrolinjana toisen maailmansodan jälkeen Wandsbek-linja rakennettiin Jungfernstiegistä Hauptbahnhofin kautta Wandsbek Marktiin. Wandsbek-Gartenstadtin aseman laajennus valmistui 4. elokuuta 1963. jolloin avattiin aseman toinen laituri pohjoispuolelle kaupungin keskustaan suuntautuvaa liikennettä varten ja kaksiraiteinen varikko Lesserstraßen ylittävien siltojen itäpuolelle. Molemmat laiturit suunniteltiin 9-vaunuisille junille, vaikka U1-linjalla käytettiin uusia kolmivaunuisia DT3-junia. Samalla asemasta tuli risteysasema.

Nykyään U1 ja U3, kulkevat Wandsbek-Gartenstadtiin. U2-linjaa, joka kulki asemalle U3:n sijasta kesään 2009 asti, lyhennettiin Farmsenista Wandsbek-Gartenstadtiin 1970-luvun alussa toiminnallisista syistä.

## Lähteet
Maurice Malpas

**Maurice Daniel Robert Malpas** (s. 3. elokuuta 1962 Dunfermline) on skotlantilainen ammattilaisuransa päättänyt jalkapalloilija, joka pelasi vasemman laitapuolustajan pelipaikalla. Hän on pituudeltaan 173-senttimetrinen. Pelaajauransa jälkeen Malpas on toiminut valmennustehtävissä, joista päävalmentajana Motherwellille ja Swindon Townille.

Malpas edusti koko pelaajauransa Dundee Unitedia vuodet 1979–2000. Hän voitti sen riveissä kerran Skotlannin liigamestaruuden kaudella 1982–1983 sekä Skotlannin cupin 1993–1994. Malpas pelasi kaksi ottelua Skotlannin alle 21-vuotiaiden maajoukkueessa. Hän liittyi kesäkuussa 1984 A-maajoukkueeseen ja pelasi ensimmäistä kertaa ystävyysottelussa Ranskaa vastaan. Hän pelasi kahdessa ottelussa täydet minuutit vuoden 1986 MM-kilpailuissa. Lisäksi hän pelasi joukkueensa kaikki kolme ottelua seuraavissa MM-kilpailuissa. Hän pelasi kaksi ottelua kahta vuotta myöhemmin pidetyissä EM-kilpailuissa.

## Lähteet
Liten Ida

**Liten Ida** on norjalais-ruotsalainen elokuva vuodelta 1981. Se perustuu Marit Paulsenin samannimiseen romaaniin. Elokuva sijoittuu toisen maailmansodan aikaiseen Saksan miehittämään Norjaan ja kertoo seitsenvuotiaasta Idasta, jonka äidillä on suhde saksalaiseen SS-sotilaaseen.

## Lähteet

## Aiheesta muualla
* Svensk Filmdatabas 
* Nasjonalbiblioteket
Onsbjerg

**Onsbjerg** on taajama Samsøn kunnassa Tanskassa. Taajamassa oli 240 asukasta vuoden 2025 alussa.

## Väestökehitys

## Lähteet

## Aiheesta muualla
Brian Kilmeade

**Brian Kilmeade** (s. 7. toukokuuta 1964) on yhdysvaltalainen toimittaja ja televisiojuontaja.

Kilmeade valmistui Long Islandin yliopiston C. W. Postin kampukselta vuonna 1986. Hän aloitti toimittajauransa käsittelemällä urheilua. Sittemmin Kilmeade on työskennellyt yhtenä *[[Fox & Friends]]in* juontajista. Syyskuussa 2025 hän ehdotti Iryna Zarutskan murhaa koskeneessa keskustelussa suorassa lähetyksessä psyykkisesti sairaiden kodittomien henkilöiden vangitsemista tai tahdosta riippumatonta surmaamista myrkkyruiskeella. Kommentit herättivät paheksuntaa sosiaalisessa mediassa, ja Kilmeade pyysi sanojaan anteeksi.

Kilmeade on julkaissut kirjat *The Games Do Count: America’s Best and Brightest on the Power of Sports*, *It’s How You Play the Game*, *George Washington’s Secret Six: The Spy Ring That Saved the American Revolution*, *Thomas Jefferson and the Tripoli Pirates: The Forgotten War That Changed American History* ja *Andrew Jackson and the Miracle of New Orleans: The Battle that Shaped America's Destiny*.

## Lähteet
Ūlytaun alue

**Ūlytaun alue** (; ) on vuonna 2022 perustettu hallintoalue Kazakstanin keskiosassa. Sen hallinnollinen keskus on Jezqazğan. Alueen pinta-ala on 189&nbsp;000 neliökilometriä. Vuonna 2022 siellä oli 221&nbsp;157 asukasta.

Ūlytaun alue rajoittuu pohjoisessa Qostanain,  idässä Qarağandyn, kaakossa Jambylin, etelässä Türkıstanin ja Qyzylordan sekä lännessä Aqtöben alueisiin. Se sijaitsee pääosin Kazakstanin kumpumaan eteläosassa. Korkein kohta on Ūlytaun vuoristo (1&nbsp;133 metriä). Etelässä kumpumaa laskeutuu Betpaqdalan tasangoksi. Alueen länsiosaan ulottuvat Turgain painanne ja Turanin alanko. Etelässä ja lounaassa on hiekka-aavikoita kuten Aralin Karakum. Tärkein joki on Sarysu.

Qarağandyn alueesta kesäkuussa 2022 erotettu Ūlytaun alue käsittää osan vuonna 1997 lakkautetusta Jezqazğanin alueesta. Se jakautuu Jañaarqan ja Ūlytaun piireihin sekä Jezqazğanin, Qarajalin ja Sätbaevin kaupunkialueisiin. Asukkaista 76,9 prosenttia kazakkeja, 13,8 prosenttia venäläisiä, 2,8 prosenttia ukrainalaisia, 1,2 prosenttia saksalaisia ja 1,2 prosenttia tataareja (vuonna 2025).

## Lähteet
Togon parlamentti

**Togon parlamentti** on Togon lainsäädäntöelin. Se koostuu 113-paikkaisesta alahuoneesta (kansalliskokous) ja 61-paikkaisesta ylähuoneesta (senaatti).
## Lähteet
Bengt K. Å. Johansson

**Bengt Karl Åke Johansson** (1937–2021) oli ruotsalainen sosiaalidemokraattinen poliitikko ja virkamies. Hän toimi Ruotsin palkka- ja kuluttajaministerinä 1985–1988 sekä julkishallintoministerinä 1988–1991. Vuosina 1991–1997 Johansson oli Älvsborgin läänin maaherra.

Johansson kuoli 84-vuotiaana syyskuussa 2021.
## Lähteet
Muistatko kuka on Kristiina?

**Muistatko kuka on Kristiina?** on suomalaisen Kristiina-yhtyeen toinen albumi. Sen julkaisi 19. syyskuuta 2025 Humu Records. Albumilta olivat ennen sen julkaisua ilmestyneet singlet ”O tempora, o mores” ja ”Kala vedessä”. 

Kristiinan esikoisalbumi *[[Palavan rakkauden aika]]* oli ollut kokonaan Kristiina Tuhkasen ja Joni Ekmanin käsialaa, mutta *Muistatko kuka on Kristiina?* -levyllä soittaa koko Kristiina-yhtye. Albumin tuottamiseen osallistui Jukka Nousiainen.

Levyn kappaleet käsittelevät rakkautta. Esimerkiksi laulussa ”Sha-la-la” kertoja yrittää tehdä vaikutuksen kiinnostuksen kohteeseensa laulamalla karaokea.

## Kappaleet
* Kappaleet ja sanoitukset: Kristiina Tuhkanen
* Sävellysapu kappaleissa 1, 2 ja 4: Toni Korpi

** A-puoli **
# 
# 
# 
# 

** B-puoli **
# 
# 
# 
# 

## Arvostelut
* Desibeli.net: 
* *[[Helsingin Sanomat]]*: 
* Kulttuuritoimitus: 
* Noise.fi: 

## Tekijät

### Muusikot

** Kristiina **
* Kristiina Tuhkanen – laulu, syntetisaattori
* Joni Ekman – kitara, taustalaulu
* Hilla Kohtamäki – bassokitara, taustalaulu
* Essi Nieminen – rummut, taustalaulu
* Joel Hyttinen – kitara, taustalaulu

** Vierailijat **
* Antti Takalo – piano kappaleissa ”Sha-la-la” ja ”Honeymoon”
* Jukka Nousiainen – piano kappaleessa ”Hameenhelma”
* Jyrki Rehell – nylon-kitara kappaleessa ”O tempora, o mores”, syntetisaattori

### Tuotanto
* Jukka Nousiainen – tuottaja, äänittäjä
* Juuso Nordlund – äänittäjä
* Jyrki Rehell – miksaus
* Sampsa Väätäinen – masterointi

## Lähteet
Ernest Florman

**Carl Ernest Oliver Florman** (20. syyskuuta 1862 Karlstad – 1952) oli ruotsalainen valokuvaaja. Hän jatkoi isänsä perustamaa valokuvaamoa tämän kuoltua vuosisadan vaihteessa ja toimi Ruotsin valokuvaajayhdistyksen puheenjohtajana sekä yhdistyksen jäsenlehden päätoimittajana. Florman kuvasi Ruotsin ensimmäiset uutisvideot vuoden 1897 Tukholman taide- ja teollisuusnäyttelyssä. Hänet tunnetaan erityisesti muotokuvistaan.
## Kuvia

Konungens af Siam landstigning vid Logårdstrappan 1897.webm|Siamin kuningas Chulalongkorn saapumassa Tukholman taide- ja teollisuusnäyttelyyn.
Gustavus - Crown Prince.jpg|Kruununprinssi Kustaa (1899)
Hildaborgstrom.jpg|Näyttelijä Hilda Borgström (1901)
Reinhold Gustaf Edward Moore von Rosen AMA.0000875.jpg|Kenraaliluutnantti Reinhold von Rosen (1930)


## Lähteet

## Aiheesta muualla
Tekniska läroverket i Helsingfors

**Tekniska läröverket i Helsingfors** oli ruotsinkielinen teknillinen oppilaitos vuosina 1916–1996. Helsinkiin perustettu opisto oli keskikoulupohjainen yksityinen oppilaitos, josta valmistui insinöörejä. Koulun toimitilat sijaitsivat vuodesta 1928 Apollonkatu 8–10:ssä. Opisto oli osakeyhtiömuotoinen, ja sen suurimmat omistajat olivat Hietalahden Telakka ja Konepaja, Karhula, Kone ja Silta sekä Töölön sokeritehdas, ja kunkin omistusosuus oli 6,7 prosenttia. Yhtiömuotoinen omistus lakkautettiin, kun opisto säätiöitiin 1931. Se  liitettiin 1996 Arcadaan.

Koulu muutti Espooseen Pohjois-Tapiolaan Metsänpojankujalle tammikuussa 1995, jolloin rehtorina oli Henrik Wolff. Koulurakennuksen on suunnitellut arkkitehti Stefan Ahlman, mutta sitä korotettiin myöhempinä vuosina uusilla kerroksilla. Apollonkatu 10 myytiin Kuntien eläkevakuutukselle, ja siihen tuli vuokra-asuntoja.

## Lähteet

## Kirjallisuutta
* Axel Ahlfors, *Tekniska läroverket i Helsingfors : 25-års jubileumsskrift 1916-1941*, Helsingfors : Liiketieto, 1942

## Aiheesta muualla
* Tekniska läroverket i Helsingfors, Uppslagsverket Finland
4056 Timwarner

**4056 Timwarner (1985 FZ1)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet
Comunità Gesù Risorto

**Comunità Gesù Risorto** (**CGR**) () on italialaislähtöinen kansainvälinen karismaattiseen katoliseen uudistukseen kuuluva järjestö.

Yhteisön perusti Roomassa vuonna 1987 kolme eri avioparia, ja se muutti Roomassa heti Assunzione di Maria Santissima -seurakunnan tiloihin. Yhteisö levisi nopeasti muualle Italiaan ja ulkomaille. Järjestö sai virallisen aseman Rooman hiippakunnan yleisvikaarilta, kardinaali Camillo Ruinilta ja myöhemmin kansainvälisenä uskovien yhdistyksenä Paavilliselta maallikkoneuvostolta vuonna 2010. Yhteisön perustavaa toimintaa ovat rukous ja ylistys sekä evankeliointi. Toiminta keskittyy pääasiassa seurakuntiin.

Vuonna 2016 yhteisöllä oli lähes 18 000 jäsentä ja se oli levinnyt neljääntoista maahan.

Ylösnousseen Jeesuksen yhteisön lisäksi muita italialaislähtöisiä karismaattisia katolisia järjestöjä, joilla on samanlainen virallinen asema kansainvälisenä uskovien yhdistyksenä, ovat *Comunità Magnificat* (perustettu 1978) ja *Servants of the Living Christ International Association of the Charismatic Renewal* (perustettu 1980).

## Lähteet

## Aiheesta muualla
*Comunità Gesù Risorto
Togon senaatti

**Togon senaatti** () on Togon kaksikamarisen parlamentin ylähuone. Siitä säädettiin perustuslaissa jo vuonna 2002, mutta se aloitti toimintansa vasta 2025. Senaatti koostuu 61 jäsenestä, joista 41 on paikallisten valtuustojen valitsemia ja 20 nimittää presidentti.

Senaattiin voidaan valita syntyperäinen togolainen, joka on täyttänyt 35 vuotta ja asunut maassa kuusi kuukautta ennen vaaleja.
## Lähteet
3317 Paris

**3317 Paris (1984 KF)** on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri  (noin ) kiertoradalla, jossa se on lähimmillään  astronomisen yksikön päässä ja etäisimmillään  astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin  ja sen pyörähdysaika akselin ympäri on . Asteroidi on spektrityypiltään T-luokkaa (SMASSII).

Asteroidi on nimetty Troijan kuninkaan pojan mukaan.

## Lähteet
Castanet-Tolosan

**Castanet-Tolosan** () on kunta Ranskan eteläosassa Haute-Garonnen departementissa Oksitanian alueella. Se sijaitsee Canal du Midin varrella noin 12 kilometriä Toulousen kaupungista kaakkoon.

Kaupungin tunnettu historia ulottuu roomalaisten hallintakaudelle saakka. Aikoinaan aluetta on peittänyt kastanjapuumetsät. Kuntanimen alkuosa Castanet tulee latinan kielen substantiivista *castanea* () ja ranskaksi *châtaigne* (). Kunnanvaltuusto lisäsi kunnan nimeen virallisesti sanan Tolosan vuonna 1918 erottaakseen sen alueen muista samannimisistä kunnista.

Keskiajalla tällä alueella sijaitsi linnoitus, joka purettiin vuonna 1626 Richelieun määräyksestä. Toulousen taistelun jälkeen vuonna 1814 marsalkka Soultin armeija kärsi tappion Wellingtonin joukoille, jotka miehittivät Castanet’n.

Castanet’n markkinat ovat hyvin vanhat, sillä Ranskan kuningas Ludvig XIII perusti ne avoimella kirjeellä vuonna 1641. Siitä lähtien markkinoita on pidetty joka tiistai kaupungin keskustassa.

## Lähteet

## Aiheesta muualla
CREB

**CREB-TF** (**CREB**, **cAMP-vaste-elementtiä sitova proteiini**, **cAMP response element-binding protein**) on solun transkriptiotekijä. Se sitoutuu tiettyihin DNA-sekvensseihin, joita kutsutaan cAMP-vaste-elementeiksi (CRE), jolloin geenien transkriptio lisääntyy tai vähenee. CREB kuvattiin ensimmäisen kerran vuonna 1987 cAMP-vaste-elementtiin reagoivana transkriptiotekijänä, joka säätelee somatostatiinigeeniä.

## Lähteet
Jetısun alue

**Jetısun alue** (; ) on vuonna 2022 perustettu hallintoalue Kazakstanin itäosassa. Sen hallinnollinen keskus on Taldyqorğan. Alueen pinta-ala on 118&nbsp;600 neliökilometriä. Vuonna 2024 siellä oli 695&nbsp;600 asukasta.

Jetısun alue rajoittuu lounaassa Almatyn, luoteessa Qarağandyn ja pohjoisessa Abain alueeseen sekä idässä Kiinaan. Se vastaa pinta-alaltaan vuonna 1997 lakkautettua Taldyqorğanin aluetta.

Alueen pohjois- ja keskiosassa on tasankomainen Balqaşin-Alakölin painanne, eteläisimmässä osassa Ilin painanne, lännessä ja luoteessa Saryesık Atyrau ja muita hiekka-aavikoita. Idässä ja kaakossa kohoavat Džungarian Alataun vuoret, joiden jatkeet ulottuvat kauas tasangolle. Alataun itäosassa on niin sanottu Džungarian portti. Hyötykaivannaisiin kuuluvat monimetallimalmit, kivi- ja ruskohiili, öljyliuske, volframi ja molybdeeni.

Seudulla vallitsee mannerilmasto. Talvi on melko viileä ja vähäluminen, kesä kuiva ja kuuma. Keskilämpötila on tammikuussa –5:stä –7:ään ja heinäkuussa 25–27 astetta. Vuotuinen sademäärä on 110–500, vuorilla 700–800 millimetriä.

Jetısu on saanut nimensä ”seitsemästä virrastaan”, joihin kuuluvat Ili, Qaratal, Aqsu ja Lepsı. Järviä ovat Balqaş, Alaköl, Sasyqköl, Qoşqarköl ja Jalañaşköl.

Tasangot ovat etupäässä aavikkoa ja puoliaavikkoa. Jokien ja järvien rannoilla on rantametsiä ja ruovikkoa. Vuoristossa on selkeästi erottuvat korkeusvyöhykkeet. Tasangon eläinkuntaan kuuluvat susi, kettu, rusakko ja saiga-antilooppi. Vuoristossa elävät karhu, mäyrä ja villivuohi.

Almatyn alueesta kesäkuussa 2022 erotettu Jetısun alue jakautuu Alakölin, Aqsun, Eskeldın, Kerbūlaqin, Köksun, Panfilovin, Qaratalin ja Sarqanin piireihin sekä Taldyqorğanin ja Tekelın kaupunkipiirikuntiin. Muita kaupunkeja ovat Jarkent, Sarqan, Üşaral ja Üştöbe. Asukkaista 76,3 prosenttia on kazakkeja, 11,7 prosenttia venäläisiä, 6,5 prosenttia uiguureja ja 1,3 prosenttia korealaisia (vuonna 2025).

Alueella on muun muassa kaivos-, metalli- ja elintarviketeollisuutta. Lisäksi harjoitetaan keinokasteltua maanviljelyä ja karjanhoitoa. Tärkeimmät yritykset ovat kaksi sokeritehdasta, patteri- ja akkutehdas, betonitehdas ja Tekelın kaivoskombinaatti.

## Lähteet

## Aiheesta muualla
* Alueen sivusto
Kaspar

**Kaspar** tai **Caspar** on miehen etunimi joka juontuu persiankielisestä rahastonhoitajaa tai kalleuksien vartijaa tarkoittavasta sanasta *kansbar*.  Keskiaikaisen perimätiedon mukaan yksi Jeesukselle lahjoja tuoneista itämaan tietäjistä oli nimeltään Caspar, vaikkei heidän nimiään Raamatussa mainitakaan; muut olivat saman perimätiedon mukaan Melchior ja Balthasar.  Nimen muunnelmia ovat Kasper, Kasperi, Jasper, Jesper ja Gaspard.

Suomessa nimi Kaspar on vuoden 1960 alusta syyskuuhun 2025 mennessä annettu 529 ja Caspar hieman yli 160 henkilölle. Ennen vuotta 1960 syntyneitä Kaspar- tai Caspar-nimisiä henkilöitä on Suomessa ollut vain muutama.  Nimeä Kaspar tai Caspar ei ole suomen- eikä ruotsinkielisessä kalenterissa, mutta samaa alkuperää olevan Kasperin nimipäivä on 20. lokakuuta.

## Tunnettuja Kaspareja ja Caspareja

* Caspar, perimätiedon mukaan yksi itämaan tietäjistä
* Caspar Bauhin, *Gaspard Bauhin* (1560–1624), sveitsiläinen kasvitieteilijä
* Caspar Johannes Boye (1791–1853), tanskalainen pappi ja kirjailija
* Kaspar Capparoni (s. 1964), italialainen näyttelijä
* Caspar Ett (1788–1847), saksalainen säveltäjä ja urkuri
* Caspar David Friedrich (1774–1840), saksalainen taidemaalari ja graafikko
* Kaspar Frederik Harsdorff (1735–1799), tanskalainen arkkitehti
* Kaspar Hauser (1812–1933), saksalainen löytölapsi 
* Caspar Oimoen (1906–1995), norjalais-yhdysvaltalainen mäkihyppääjä
* Kaspar Olevianus (1536–1587), saksalainen lakimies, reformoitu uskonpuhdistaja ja toinen Heidelbergin katekismuksen laatijoista
* Kaspar Peucer (1525–1602), saksalainen lääkäri ja teologi
* Kaspar Rostrup (1940–2025), tanskalainen ohjaaja ja teatterinjohtaja
* Kaspar Schwenckfeld (1489–1561), saksalainen uskonnollisen lahkon perustaja
* Kaspar Taimsoo (s. 1987), virolainen soutaja
* Caspar Weinberger (1917–2006), yhdysvaltalainen poliitikko ja ministeri

### Kaspar tai Caspar sukunimenä

* Felix Kaspar (1915–2003), itävaltalainen taitoluistelija
* Lukáš Kašpar (s. 1985),  tšekkiläinen jääkiekkoilija ja maailmanmestari
* Michaela Caspar (s. 1960), saksalainen näyttelijä

## Kuvitteellisia henkilöitä

* Kaspar Keskiyö, Johan De Moorin albumisarjan nimihenkilö

## Nimen muita merkityksiä

* 3956 Caspar, päävyöhykkeen asteroidi
* Yön Kaspar, Aloysius Bertrandin runoteos

## Lähteet
Aigrette

**Aigrette** [egre’t] (ransk.) on sotilaspäähineen koristeena käytetty haikaranhöyheninen sulkatöyhtö, myös höyhentöyhdön-tapainen hiuskoriste. Nimitystä käytetään myös timantti- tai helmitöyhdöistä, jollaisia naiset 1700-luvun loppupuolella pitivät koristeena kampauksissa. Niissä on joustavan neulanvarren päässä väräjävä tupsu tai nuppi pään tai hatun koristeena.

## Lähteet

## Aiheesta muualla
3820 Sauval

**3820 Sauval (1984 DV)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet
Aureville

**Aureville** () on kunta Ranskan eteläosassa Haute-Garonnen departementissa Oksitanian alueella. Se sijaitsee noin 17 kilometriä Toulousen kaupungista etelään.

Aurevillen kylä on rakennettu linnan ympärille. 1400-luvulla linnaa ja kylää hallitsi Ysalguierin suku, ja 1500-luvulla omistus siirtyi myötäjäisinä Rochechouartin suvulle. Rochechouartin suvun hallinta kesti aina 1700-luvun lopun Ranskan vallankumoukseen saakka. Aurevillen kirkko on peräisin 1300-luvun jälkipuoliskolta. Se oli alun perin Rochechouartin kreivien linnan kappeli, ja siellä on heidän hautakammionsa 1400- ja 1700-luvuilta. 1800-luvulla kirkko alkoi rapistua. Vuonna 1905 kirkko ja valtio erotettiin toisistaan, jolloin siitä tuli kunnallinen rakennus, ja kirkon kunnostustyöt päästiin aloitettamaan. Jouluaattona vuonna 1984 kirkon räystäs romahti, jolloin yksi ihminen kuoli ja viisi loukkaantui. Kirkko avattiin uudelleen lisäremonttien jälkeen vuonna 1988.

Aureville on ollut maatausvaltainen kunta. Vielä 1900-luvun alussa melkein kaikki kuntalaiset sai elantonsa maataloudesta. Ensimmäinen maailmansota ja sitä seurannut maaseudun muuttoliike vähensivät kunnan väkimäärää. Tätä kuitenkin kompensoi italialaista alkuperää olevan maataloustyövoiman saapuminen, ja 1930-luvulla heitä oli jo lähes 25 % koko väestöstä. Nykyään maatalous on edelleen tärkeää, mutta maanviljelijöiden osuus koko väestöstä on laskussa ja se oli 3,3 % vuonna 1990. Tähän tärkeimpänä syynä on se, että Aureville on osa Toulousen suurkaupunkialuetta ja sen työpaikkojen keskittymää.

## Tunnettuja kuntalaisia
*Kléber Haedens (1913-1976), kirjailija
*François Charles de Rochechouart (1703-1784), kenraali
*Jean-Louis Roger de Rochechouart (1717-1776), kenraali

## Lähteet

## Aiheesta muualla
Greenwich (täsmennyssivu)

**Greenwich** voi tarkoittaa seuraavia:

* Greenwich, Lontoon kaupunkipiiri
* Greenwich, Greenwichin kaupunkipiiriin kuuluva Lontoon kaupunginosa
* Greenwich, kunta Connecticutissa, Yhdysvalloissa
* 2830 Greenwich, päävyöhykkeen asteroidi
* Greenwich-nimisiä henkilöitä:
** Ellie Greenwich (1940–2009), yhdysvaltalainen pop-laulaja, lauluntekijä ja musiikkituottaja.

## Katso myös
* Greenwichin observatorio, Lontoon Greenwichissä sijaitseva observatorio, jonka mukaan nollameridiaani (Greenwichin meridiaani) ja aikavyöhykkeet on määritelty
* Greenwich Mean Time, GMT, Greenwichin observatorion pituuspiirin keskiaurinkoaika
* Greenwich Village, New Yorkin kaupunginosa
* Greenwich Street, katu New Yorkissa
* Greenwich Island, Eteläisiin Sandwichsaariin kuuluva saari Eteläisessä jäämeressä
* East Greenwich, kunta Rhode Islandissa Yhdysvalloissa.
Lacroix-Falgarde

**Lacroix-Falgarde** () on kunta Ranskan eteläosassa Haute-Garonnen departementissa Oksitanian alueella. Se sijaitsee Ariègejoen varrella, noin 14 kilometriä Toulousen kaupungista etelään.

Kunta koostuu kahdesta kylästä, jotka sijaitsevat kahden kilometrin päässä toisistaan. Kukkulan itärinteen juurella sijaitsee Falgarde ja länsirinteen juurella Ariègejoen rannalla Lacroix. Satavuotisen sodan aikana vuonna 1355 Walesin prinssi Edvard Musta prinssi lähti marssimaan Bordeaux'sta 1 800 miehen johdolla Toulouseen. Lokakuun 27. päivänä 1355 hän saapui Ariègejoen rannalle. Sieltä hän löysi kahlaamon ja päätti leiriytyä Falgarden kukkuloille.

Château de Lacroix on rakennettu vuonna 1574 vanhan linnan paikalle. Sen rakennutti pastellikauppias François Delpuechille. Linnan rakentamista varten hän teetti 204 000 tiileä.

Kunnassa on neljä kirkkoa. Sainte Christinen kirkko on niistä vanhin. Kirkon sanotaan olevan peräisin ajalta, jolloin Toulousen ensimmäinen piispa Pyhä Sernin saarnasi evankeliumia. Sen entisen hautausmaan paikalla kaivettiin esiin Merovingien ajalta peräisin olevia jäänteitä. Vuonna 1570 hugenotit hyökkäsivät Falgardeen ja polttivat kirkot. Sainte Christinen kirkko rakennettiin uudelleen. Kirkoista Neitsyt Marian taivaaseenastumisen kirkko on rakennettu vuosina 1875–1880.

## Lähteet

## Aiheesta muualla
Keisarin moskeija

**Keisarin moskeija** () on moskeija Bosnia ja Hertsegovinan pääkaupunki Sarajevossa. Moskeijaan on joskus viitattu kaupungin vanhimpana moskeijana. Alkuperäinen  puinen moskeija rakennettiin 1400-luvun toisella puoliskolla. Varhainen moskeija kuitenkin tuhoutui ja nykyinen sen paikalla on perua 1560-luvulta. "Keisari" on viittaus Osmanien valtakunnan sulttaaniin ja moskeija oli vuosisatojen ajan Sarajevon tärkein uskonnollinen ja poliittinen kokouspaikka.

## Historia

Osmanien valtakunta valtasi entisen Bosnian kuningaskunnan kukistaen sen viimeisen kuninkaan Stjepan Tomaševićin vuonna 1463. Keisarin moskeijan rakennutti Isa-beg Ishaković. Ishakovićista oli tullut 1460-luvulla osmanien alainen Bosnian kuvernööri ja häneen on viitattu Sarajevon perustajana. Ishaković rahoitti useita rakennushankkeita kaupungissa, joiden joukossa oli esimerkiksi siltoja, vesimyllyjä ja kylpylöitä. Vuonna 1470 hän sai määräyksen sulttaani Mehmed II:lta rakennutta kaupunkiin moskeija, joka kohosi kuvernöörin palatsin viereen Miljackajoen etelärannalle. Moskeija on näin tietyltä näkökannalta yksi Bosnian varhaisimmista ja Sarajevon ehkä varhaisin moskeija. Alkuperäinen moskeija oli puinen rakennus ja se tuhoutui unkarilaisten hyökkäyksessä vuonna 1480. 

Seuraavalla vuosisadalla sulttaani Suleiman Suuri määräsi rakennettavaksi uuden moskeijan tuhoutuneen puisen paikalle. Uusi rakennus valmistui vuonna 1566. Molemmat rakennukset oli tunnettu "Keisarin moskeijana" keisarin viitatessa sulttaaniin. Rakennuksen suunnittelijasta ei ole varmuutta, mutta joskus sen arkkitehdiksi on ehdotettu omana aikanaan tunnettua  Sinania. Moskeija oli vuosisatojen ajan Sarajevon uskonnollinen, mutta myös poliittisten kokoontumisten keskus.

Moskeijaa on korjattu ja lisärakennettu ajan kanssa. 1800-luvulla siihen rakennettiin uusia huoneita ja 1980-luvulla uusittiin sen sisätiloja. Moskeija on myös kärsinyt vahinkoja toisessa maailmansodassa ja Bosnian sodassa. Vahinkoja on myöhemmin korjattu.

## Lähteet
Rovaniemen urheilu

Tämä artikkeli käsittelee **urheilua Rovaniemen kaupungissa**. Olympialaisurheilijoiden määrällä mitattuna Rovaniemen merkittävimpiä urheiluseuroja ovat Ounasvaaran Hiihtoseura sekä Lapin Lukko.

## Palloilulajit
### Jalkapallo
Rovaniemen menestynein jalkapalloseura on Rovaniemen Palloseura, joka on pelannut pääsarjassa yhteensä 33 kauden ajan. RoPS on saavuttanut yhteensä kaksi SM-hopeaa ja kaksi SM-pronssia. Lisäksi RoPS on voittanut Suomen Cupin kahdesti vuosina 1986 ja 2013.

Useamman kauden kolmanneksi korkeimmalla sarjatasolla pelanneita rovaniemeläisjoukkueita ovat FC Santa Claus (14 kautta), Rovaniemen Reipas (12 kautta), Rovaniemen Kanuunat, Rovaniemen Lappi ja RoPS:n 2-joukkue (3 kautta) sekä FC Lynx (2 kautta).

### Amerikkalainen jalkapallo
Amerikkalaisessa jalkapallossa Rovaniemen menestynein seura on Arctic Circle Stars, joka pelasi korkeimmalla sarjatasolla Vaahteraliiga]ssa viiden kauden ajan. ACS voitti SM-pronssia vuosina 1998 ja 1999. Lisäksi Rovaniemi Nordmen on pelannut kaksi kautta toiseksi korkeimmalla sarjatasolla I-divisioonassa.

## Talviurheilu
### Hiihto
Rovaniemen merkittävin hiihtoseura on hiihtoliiton valioluokkaan sijalle 2 luokiteltava Ounasvaaran Hiihtoseura. Ounasvaaran Hiihtoseura on erikoistunut erityisesti nuoriso- ja huippu-urheilutoimintaan. Muita I-luokkaan kuuluvia nuoriso- ja harrasteseuroja ovat Rovaniemen Maratonhiihtäjät ja Muurolan Kisaveikot. II-luokkaan kuuluva rovaniemeläinen hiihtoseura on myös Kaukosen Revontulet

### Jääkiekko
Rovaniemellä ei ole pelattu jääkiekkoa pääsarjatasolla. Rovaniemen menestynein jääkiekkoseura on Rovaniemen Kiekko, joka on pelannut toiseksi korkeimmalla sarjatasolla Mestiksessä yhteensä 11 kauden ajan vuosina 2009–2010 ja vuodesta 2015 lähtien.

## Katso myös
* Lapin Liikunta
* Lapin urheilu

## Lähteet
Portet-sur-Garonne

**Portet-sur-Garonne** () on kunta Ranskan eteläosassa Haute-Garonnen departementissa Oksitanian alueella. Se sijaitsee Garonnejoen varrella, noin 13 kilometriä Toulousen kaupungista etelään.

Kunnan nähtävyyksiä on Pyhän Martinin kirkko, joka on rakennettu 1300- ja 1400-luvuilla. Kirkon portaali on listattu historiallisten muistomerkkien luetteloon. Muita luetteloituja esineitä ovat 1600-luvulta peräisin oleva lyijyinen kasteallas, koko 1600-luvun pääalttari ja sivualttarit, neljä Ludvig XV:n ajalta peräisin olevaa veistettyä ja hopeoitua puista kynttilänjalkaa sekä 1400-luvulta peräisin oleva pergamentille kirjoitettu messukirja joka on sidottu 1600-luvulla.

## Lähteet

## Aiheesta muualla
Kajaanin urheilu

Tämä artikkeli käsittelee **urheilua Kajaanin kaupungissa**. Olympialaisurheilijoiden määrällä mitattuna Kajaanin merkittävimpiä urheiluseuroja ovat Kajaanin Judoseura (3 olympiaedustajaa) sekä Kainuun Hiihtoseura (2 olympiaedustajaa).

## Palloilulajit
### Jalkapallo
Kajaanin menestynein jalkapalloseura on Kajaanin Palloilijat, joka on pelannut pääsarjassa yhden kauden ajan vuosina 1953. Toiseksi korkeimmalla sarjatasolla ovat pelanneet Kajaanin Haka yhdeksän kauden ajan, AC Kajaani neljän kauden ajan sekä Kajaanin Palloseura ja Kajaanin Reipas kahden kauden ajan.

## Talviurheilu
### Hiihto
Kajaanin merkittävin hiihtoseura on hiihtoliiton I-luokkaan sijalle 41 luokiteltava Kainuun Hiihtoseura. Kainuun Hiihtoseura on erikoistunut erityisesti harraste- ja huippu-urheilutoimintaan. II-luokkaan kuuluva kajaanilainen hiihtoseura on myös Kajaanin Hiihtäjät

### Jääkiekko
Kajaanissa ei ole pelattu jääkiekkoa pääsarjatasolla. Kajaanin menestynein jääkiekkoseura on Kajaanin Hokki, joka on pelannut toiseksi korkeimmalla sarjatasolla yhteensä 21 kauden ajan vuosina 2002–2017 ja 2019–2025. Hokin lisäksi toiseksi korkeimmalla sarjatasolla ovat pelanneet myös Kajaanin Palloilijat (5 kautta) ja Kajaanin Palloseura (1 kausi).

## Katso myös
* Kainuun Liikunta
* Kainuun urheilu

## Lähteet
Gazi Husrev-begin moskeija

**Gazi Husrev-begin moskeija** () on moskeija Bosnia ja Hertsegovinan pääkaupunki Sarajevossa. Moskeijan rakennutti tuolloinen Bosnian osmanikuvernööri Gazi Husrev-beg vuonna 1530, ja sen suunnitteli persialainen arkkitehti Adžem Esir Ali.

## Historia

Gazi Husrev-beg oli Osmanien valtakunnan alaisen Bosnian kuvernööri vuosina 1521–1541 joitakin keskeytyksiä lukuunottamatta. Hänellä ol isuuri vaikutus Sarajevon kehitykseen, ja Sarajevo sai hänen kaudellaan virallisen kaupungin (*šeher*) aseman. Yksi hänen monista rakennushankkeistaan oli nykyinen Gazi Husrev-begin moskeija vanhan basaarin (*Baščaršija*) vieressä. Rakennus valmistui vuonna 1530. Rakennuksen suunnitteli persialainen arkkitehti Adžem Esir Ali. Husrev-begin kuoltua vuonna 1541 hänet haudattiin mausoleumiin moskeijan pihalla.

Moskeijaa on pidettyn yhtenä tärkeimmistä osmanien kaudelta säilyneistä rakennuksista Sarajevossa. Se on myös edelleen Sarajevon vanhankaupungin keskustan suurin uskonnollinen rakennus. Moskeijan minareetti on 45-metriä korkea. Moskeijan vieressä oleva Sarajevon kellotorni näyttää aikaa kuukalenterissa. Kellomekanismi ostettiin Lontoosta vuonna 1875. Moskeijan pihalla on marmorinen suihkulähde, joka on paitsi koriste, myös rukouksia edeltävä peseytymispaikka.

## Lähteet

## Aiheesta muualla
Maddi Wesche

**Maddison-Lee "Maddi" Wesche** (s. 13. kesäkuuta 1999) on uusiseelantilainen yleisurheilija. Hän on kuulantyönnön olympiamitalisti.

Wesche voitti kuulantyönnössä kultaa alle 20-vuotiaiden MM-kilpailuissa 2018. Yleisessä sarjassa hän voitti Oseanian-mestaruuden vuosina 2017 ja 2019 sekä saavutti pronssia Kansainyhteisön kisoissa 2022.

Wesche jäi karsintaan Dohan MM-kilpailuissa 2019. Tokion olympialaisissa 2021 hän sijoittui kuudenneksi tuloksella 18,98. Eugenen MM-kilpailuissa 2022 hän oli seitsemäs tuloksella 19,50 ja Budapestin MM-kilpailuissa 2023 jälleen seitsemäs tuloksella 19,51. Glasgow'n sisäratojen MM-kilpailuissa 2024 hän sijoittui neljänneksi tuloksella 19,62. Pariisin olympialaisissa 2024 hän saavutti hopeaa silloisella ennätyksellään 19,86, jolla hän hävisi kultamitalisti Yemisi Ogunleyelle 14 senttimetrillä. Nanjingin sisäratojen MM-kilpailuissa 2025 Wesche jäi 15:nneksi. Hän ylitti ensi kerran urallaan 20 metrin rajan heinäkuussa 2025 timanttiliigan Eugenen osakilpailussa tuloksella 20,06. Tokion MM-kilpailuissa 2025 hän saavutti pronssia ennätystään sivuavalla tuloksella 20,06.

## Lähteet
Kate O’Connor

**Kate O’Connor** (s. 12. joulukuuta 2000) on irlantilainen yleisurheilija. Hän on menestynyt moniotteluissa.

O’Connor saavutti seitsenottelussa hopeaa alle 20-vuotiaiden EM-kilpailuissa 2019. Yleisessä sarjassa hän saavutti Pohjois-Irlannin edustajana hopeaa Kansainyhteisön kisoissa 2022. Budapestin MM-kilpailuissa 2023 hän sijoittui 13:nneksi, ja Pariisin olympialaisissa 2024 hän oli 14:s.

Vuonna 2025 O’Connor saavutti viisiottelussa sisäratojen EM-kilpailuissa pronssia ja sisäratojen MM-kilpailuissa hopeaa. Heinäkuussa hän voitti universiadeissa seitsenottelussa kultaa maansa ennätyksellä 6&nbsp;487 pistettä. Tokion MM-kilpailuissa 2025 hän saavutti hopeaa ja paransi ennätykseksi 6&nbsp;714 pistettä. Toruńin sisäratojen MM-kilpailuissa 2026 hän saavutti viisiottelussa pronssia Irlannin ennätyspistein 4839.

O’Connor teki Tokion MM-kilpailuissa oman ennätyksensä viidessä lajissa: 100 metrin aitajuoksussa 13,44, korkeushypyssä 186, 200 metrin juoksussa 24,07, keihäänheitossa 53,06 ja 800 metrin juoksussa 2.09,56. Hänen ennätyksensä kuulantyönnössä on 14,70 sisäratojen MM-kilpailuista 2026 ja pituushypyssä 650 Dublinin hallikilpailuista maaliskuulta 2026.

## Lähteet